Source: https://sustavapovolani.sk/karta_zamestnania-53205-
Timestamp: 2020-08-03 09:22:31+00:00
Document Index: 1345228

Matched Legal Cases: ['§ 6', '§7', '§8', '§5', '§ 6', '§5']

Autorizovaný geodet a kartograf autorizačne overuje geometrické plány, geodetické činnosti na pozemkové úpravy, vytyčovanie hraníc pozemkov, geodetické body, meranie alebo digitalizáciu a zobrazenie objektov do základných štátnych a tematických mapových diel, budovanie vytyčovacích sietí, vytyčovanie a kontrolné meranie dodržiavania priestorovej polohy, posunov a deformácií stavebných, priemyselných objektov a zariadení a geodetické činnosti pri budovaní a aktualizácii informačných systémov o území.
viac...Autorizovaný geodet a kartograf v súlade s potrebami štátu v oblasti geodézie a kartografie, z dôvodov zabezpečenia kvality vykonávania geodetických a kartografických činností autorizačne overuje vybrané geodetické a kartografické činnosti podľa § 6 zákona NR SR č. 215/1995 Z. z. o geodézii a kartografii v znení neskorších predpisov . Podmienky autorizačného overenia sú uvedené v §7 a §8 zákona NR SR č. 215/1995 Z.z. o geodézii a kartografii v znení neskorších predpisov a v §5 zákona NR SR č.216/1195 Z.z. o Komore geodetov a kartografov v znení neskorších predpisov. Autorizačné overenie je povinné pre výsledok, elaborát, projekt každej z uvedených vybraných činností, ktoré sa v geodetickej praxi bežne, dennodenne vykonávajú. Žiadna stavba sa nezaobíde bez AGK. Jeho uplatniteľnosť na trhu práce je vysoká, pretože jeho prítomnosť je nutná a nezastupiteľná v každej geodetickej firme, stavebnej firme aj v štátnej správe.
Alternatívne názvy Licencovaný geodet a kartograf
Licencovaný zememerač
Zákon č. 162/1995 Z.z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov
SK ISCO-08 2165005 - Autorizovaný geodet a kartograf
Príslušnosť k povolaniu Geodet, kartograf
Postupy prác vykonávaných v oblasti geodézie, kartografie a katastra nehnuteľností súvisiacich s výkonom autorizovaného geodeta a kartografa.
Postupy prác vykonávaných pre potreby geografických informačných systémov súvisiacich s výkonom autorizovaného geodeta a kartografa.
Základy manažmentu, spôsobilosti vedenia a organizácie prác súvisiacich s výkonom autorizovaného geodeta a kartografa.
technické predpisy a normy v oblasti geodézie a kartografie
Technické predpisy a normy na projektovanie, realizáciu a vyhotovenie dokumentácie prác súvisiacich s výkonom autorizovaného geodeta a kartografa.
štandardizované postupy v rámci činností vykonávaných pri pozemkových úpravách
štandardizované postupy v rámci činností vykonávaných pri obnove evidencie pozemkov
Postupy vyhotovovania geometrických plánov, vytyčovania hraníc pozemkov.
štandardizované postupy v rámci činností vykonávaných v inžinierskej geodézii
metódy a princípy inžinierskeho riešenia problémov
Odborná spôsobilosť požadovaná na výkon vybraných geodetických a kartografických činností z hľadiska inžinierskeho riešenia problémov.
právne predpisy a základné pojmy v oblasti geodézie, kartografie a katastra nehnuteľností
Právne predpisy súvisiace s činnosťou autorizovaného geodeta a kartografa.
vykonávanie geodetických činností na pozemkové úpravy
vytyčovanie a kontrolné meranie dodržiavania priestorovej polohy stavebných objektov
Budovanie geodetických základov.
vytyčovanie a kontrola geometrických parametrov priemyselných objektov a zariadení
Meranie posunov a pretvorení stavebných objektov.
vykonávanie geodetických činností pri budovaní a aktualizácii informačných systémov o území
vyhotovovanie geodetických podkladov na projektovanie a výstavbu objektov
oceňovanie geodetických a kartografických výkonov
meranie alebo digitalizácia a zobrazenie predmetov
Meranie alebo digitalizácia a zobrazenie predmetov, ktoré sa preberajú do základných štátnych mapových diel s veľkou mierkou v rozsahu nad 0, 025 km2. Meranie alebo digitalizácia a zobrazenie predmetov, ktoré sú obsahom tematických mapových diel s veľkou mierkou v rozsahu nad 0, 025 km2.
Okrem merania a zobrazenia predmetov skutočného vyhotovenia jednoduchých stavieb a drobných stavieb a zmien týchto stavieb. Spracovanie dokumentácie skutočného vyhotovenia stavebného objektu a stavby.
autorizačné overovanie vybraných geodetických a kartografických činností
Činností podľa § 6 zákona č. 215/1995 Z.z. o geodézii a kartografii v znení neskorších predpisov.
Autorizačné oprávnenie na výkon činnosti autorizovaného geodeta a kartografa podľa zákona NR SR č. 216/1995 Z.z. o Komore geodetov a kartografov v znení neskorších predpisov (§5). viac...
Autorizovaný geodet a kartograf je povinný vykonávať činnosť autorizovaného geodeta a kartografa v súlade so všeobecne záväznými právnymi predpismi, na písomnostiach uvádzať svoje meno, miesto trvalého pobytu, evidenčné číslo oprávnenia na vykonávanie činnosti autorizovaného geodeta a kartografa a používať odtlačok okrúhlej pečiatky a uzavrieť zmluvu o poistení zodpovednosti za škodu spôsobenú pri výkone geodetických a kartografických činností; poistenie musí trvať po celý čas výkonu činnosti.